बीते 21 अगस्त के एक अन्य ईमेल में सेवानिवृत्त सैन्य जनरल पॉवेल ने ट्रंप की उस ‘नस्ली’ मुहिम को लेकर हमला बोला था, जिसका कहना है कि बराक आेबामा का जन्म अमरीका में नहीं हुआ था। मीडिया की खबर के अनुसार, पॉवेल ने लिखा,‘‘हां, पूरा ‘बर्थर मूवमेंट’ नस्ली था । 99 प्रतिशत लोग यही मानते हैं । जब ट्रंप इस बात को कायम नहीं रख सके तो उन्होंने कहा कि वह यह भी देखना चाहते हैं कि प्रमाणपत्र पर उनके मुस्लिम होने का जिक्र है या नहीं ।’’ पॉवेल ने बजफीड न्यूज को लिखा, ‘‘मुझे इसपर और ज्यादा टिप्पणी नहीं करनी । मैं इससे इंकार नहीं कर रहा हूं ।’’ दिसंबर 2015 में सीएनएन के प्रस्तोता फरीद जकारिया को लिखे एक अन्य ईमेल में उन्होंने चेताया था कि ट्रंप को अत्यधिक प्रचार न दिया जाए।